JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreuz
ja siin on taas mu armas abikaasa Joy.
Sind on tore jälle näha!
Õnneks näen sind iga päev.
Iga päev. - Just.
Täna tahame rääkida rahast.
Raha on tähtis.
Me kõik vajame seda,
aga tänapäeval tundub, et raha valitseb ühiskonda liiga palju.
Raha on tähtis,
aga Jumal ja inimesed on veel tähtsamad.
Kuna see kontrollib meie elu nii palju,
siis rahast rääkimine on tähtis ka usklike seas.
Või mis, Joy?
Ka Jeesus räägib sellel teemal. Just raha võimu kontekstis.
Matteuse evangeeliumis 6:24 ütleb Jeesus väga otsekoheselt:
"Keegi ei saa teenida kahte isandat,
ikka on nii, et ta vihkab üht ja armastab teist
või et ta pooldab üht ja põlgab teist.
Teie ei saa teenida nii Jumalat kui mammonat."
Me ei saa kummardada samaaegselt Jumalt ja raha.
Sellest tahamegi täna rääkida, sest see on väga tähtis teema.
Jumal ja mammona. Mammona teenimine.
Mida see väljend tähendab?
See kõlab koledasti. Mida see üldse tähendab?
Siin on keegi, kes teab täpselt, mida see kirjakoht tähendab.
Ma olen kristlasena proovinud teha mõlemat.
Mina tean, mida see tähendab. Kohe päris konkreetselt.
Kui ma sain usklikuks ja kohtusin Jeesusega,
oli see tohutult suur asi.
Arm, millega kohtusin,
tegi mind õnnelikumaks kui olin kunagi varem olnud.
Korraga sain Jeesuse kaudu kogeda sellist armastust,
mille olemasolust ma polnud varem isegi unistada osanud.
Väljateenimatu, tingimusteta armastus.
See läks mulle väga peale. Ma armusin.
See oli nii imeline ja uus kogemus mu jaoks.
Mõtlesin, et olen maailma kõige õnnelikum inimene.
Mõned kirjakohad kõnetasid ja puudutasid mu südant
algusest peale.
Rohkem kui teised kirjakohad. Väga sügavalt.
Üks neist on Psalm 27:4
See on Taaveti palve.
"Ühte ma olen palunud Issandalt; seda ma üksnes nõuan..."
See on olnud Joy südamehüüe.
"Ühte ma olen palunud Issandalt; seda ma üksnes nõuan,
et ma saaksin asuda Issanda kojas kogu oma eluaja
ning tähele panna Issanda leebust ja mõtiskleda tema templis."
Teine kirjakoht, mis kõnetas mu südant,
oli Psalm 84:11
"Sest üks päev sinu õuedes on parem kui muid tuhat;
ma seisan pigemini läve juures oma Jumala kojas,
kui viibin õelate majades."
Mul on südames unistus.
Mul on küll psühholoogi väljaõpe
ja ma suudan valida elus erinevaid asju, mida võiksin teha,
aga ma igatsen pigem ühte päeva koos Issandaga.
Tahaksin olla kasvõi Tema uksehoidja,
kui saan olla koos Temaga ja olla Tema kojas.
Ma olen pigem templis koristaja. - Sulle meeldib ju koristada.
Päriselt ka.
Mind puudutas kirjakoht Luuka evangeeliumis 2:36
Siin on räägitud naisprohvet Hannast.
Siin räägitakse leseks jäänud Hannast,
kes on 84-aastane.
"Tema ei lahkunud pühakojast,
vaid teenis Jumalat ööd ja päevad paastumiste ja palvetamistega."
Kui lugesin neid kirjakohti,
mõtlesin, kas paremat elu saab üldse ollagi?
Mis oleks, kui võiksin olla nagu Hanna?
Võiksin olla kogu aeg pühakojas nagu tema ei lahkunud pühakojast.
Ta teenis seal Jumalat paludes ja paastudes ööd ja päevad.
Alguses ma ei mõistnud,
miks sellised kirjakohad puudutavad mu südant nii sügavalt.
Mu süda igatseb ja hüüab: "Issand, ma tahan seda!"
Sügavalt südamest tõusis selline igatsus.
5. Moosese 10:8 on öeldud:
"Sel ajal eraldas Issand Leevi suguharu
kandma seaduselaegast,
seisma Issanda palge ees, teenima teda
ja õnnistama tema nimel kuni tänapäevani. "
Issand, ma tahan!
Kas võiksin olla üks neist,
kes on eraldatud kandma Issanda seaduselaegast
ja seisma Issanda ees?
"Sellepärast ei ole Leevil osa ega pärandit koos vendadega..."
Kõigile iisraellastele jagati Iisraelis põllumaad,
aga Leevi suguvõsale ei jagatud,
sest Issand oli Tema pärisosa.
Millegipärast see kirjakoht kõnetab mind.
"...nagu Issand, su Jumal, temale on öelnud."
Seda ma tahtsin ja ütlesin Issandale, et tahan.
Tahan anda oma elu, tahan anda kogu oma elu.
Issand, palun, lase mul Sind teenida!
See on see, mida ma tahan.
Kui saime usklikuks, oli meil juba perekond.
Mina arvasin alguses, et kui annan kogu elu Talle,
siis see tähendab vaesust. - Jah, seda me uskusime.
Mind see ei häiriks. See ei häiriks mind üldse.
Ma ei hooliks sellest üldse.
Piisaks juustust, kohvist ja oma padjast. - Ja voodist.
Sellest mulle piisaks. Ma olen leplik inimene.
Kas peab paika? - Peab. Sind on odav pidada.
Piisab juustuvõileivast ja voodist.
"Aga mis saab perekonnast?"
See oli paras väljakutse.
Jumal kutsus meid käima usus,
aga meil oli remontivajav maja
ja meil oli väikeste vahedega kolm last.
Mis siis teha?
Pere vajab igasuguseid asju. Perel on mitmesuguseid vajadusi.
Ja kui siis hakata veel nullist peale kooli rajama...
Ma nägin toona ka seda, et sul oli selge kutse Jumalalt.
See paistis välja. - Õieti oli see meie mõlema kutse.
Kuid see paistis selgemalt sinus, kui tegid lastega tööd,
tegutsesid koolis ja õpetasid seal.
Ma usun, et kõik nägid seda, et see on õige koht sinu jaoks.
See on su kutsumus ja oled selles töös imeline.
See on oluline kutsumus ja ülesanne.
Mõtlesin tookord, et ei saa ohverdada oma peret;
et ohverdan pigem ennast.
Otsustasin võtta vastutuse ja käituda täiskasvanuna.
"Üks meist peab olema vastutaja. Üks meist peab olema täiskasvanu.
Üks peab hoolitsema sissetuleku eest."
Kui tegin selle pisikese sammu
südame hoiaku muutmisel,
siis see polnudki väike samm.
Muidugi ma armastasin Issandat
ja veetsin aega Issandaga.
Väliselt asjad ei muutunudki, aga mu südamehoiak oli muutunud.
"Mina teenin nüüd perele elatist.
Ma vastutan selle eest."
See otsus hakkas mu elus halba vilja kandma.
Just neid vilju, mis siin kirjas on.
Hakkas tekkima hirm,
halvustamine ja erinevaid asju.
Ma astusin sellesse tõotusesse,
et vaevaga pead sa oma leiba sööma.
"Oma palge higis pead sa leiba sööma,"
Ma võtsin selle koorma.
Sellega tulemegi Jeesuse sõnade juurde,
et keegi ei või teenida kahte isandat.
Mäletan oma südametunnistuspiinu,
kui hakkasin Jeesust järgima ilma kompromisse tegemata.
See tekitas meie vahel raskusi.
Sa vaatasid viltu mu tegudele ja see oli mulle paras katsumus.
Pidin mehena kandma vastutust perekonna eest.
Oleks pidanud. See tekitas konflikte.
Seetõttu räägime sellest, et see on mitmetele keeruline.
Jeesus ütleb ometi selgelt,
et me ei või teenida Jumalat ja mammonat.
Me ei või teenida mõlemat.
Jeesus teeb selle väga mustvalgeks. Ta ütleb, et see on kas üks või teine.
See on kas Jeesus või raha. Mõlemat ei saa teenida.
Mis siis saab? Mida me siis teeme?
Teenimine tähendab siinkohal kuuletumist, alistumist, allumist.
Kirjas Roomlastele 6:16 öeldakse:
"Eks te tea, et kelle kuulekusse teie end loovutate orjaks,
kelle sõna te kuulate, selle orjad te olete."
Kui me allume rahale, siis olemegi korraga raha teenrid.
Siis ei teeni raha enam meid.
Jeesus ütleb otse, et vaid üks on isand.
See on Tema või siis raha, mis kontrollib sinu või minu elu.
Täna ma küsin: kumb valitseb sinu elus?
Kumb määrab, mida sa võid või mida sa ei või teha?
Me leidsime sellel vastuse. See on väga vabastav vastus.
See võib olla paljudele kõige suuremaks valupunktiks elus.
Kui süda põleb millegile
ja ma tahan anda kogu oma elu Talle,
aga ma ei näe, kuidas see võiks võimalik olla,
sest ma pean vastutama. Pean vastutama oma perekonna eest.
Mul on vastutus laste ees, vastutus oma toimetuleku ees.
Ma ei saa ju.
Võin tunda, et andes oma elu Talle, peavad mu lähedased palju maksma.
Võib olla ka nii, et keegi on seda proovinud.
Oleme pannud Jeesuse esikohale ja hakanud Teda järgima,
aga kohanud elus suuri raskusi.
See pole olnudki nii lihtne nagu mõtlesime.
Nii oli see alguses ka meie elus.
Olime täiesti kindlad,
et Jeesuse järgimine tähendab vaesust.
Kuna me nii uskusime, siis meile nii ka sündis.
See on päris jube, aga nii see just läkski.
Hiljem leidsime Piiblist teise lubaduse.
Piibel lubab,
et pannes Jumala esikohale kuulub meile õnnistus.
Meie süda ja meie usk hakkasid muutuma.
Siis hakkas ka meie majanduslik olukord muutuma.
Selles ongi saladus ja selles on rõõm.
Jeesus ütleb, et meil võib olla ainult üks isand.
Jeesus ei räägi seda selle pärast, et Tal on rahast täiesti ükskõik
ja Ta mõtleb, et me saame ka ilma hakkama.
Ta teab, et me vajame seda.
Sellepärast ütleb Ta Matteuse evangeeliumis,
et Teda esikohale pannes tuleb ka raha selle peale.
Otsige esmalt Jumala riiki ja Tema õigust
ning kõike seda teile antakse.
Aga kui järgime raha ja kaotame Jeesuse,
siis oleme küll täiesti üksinda.
Jeesus mõtleb just seda, et Ta on kavandanud kõik ette.
Kui alustasime kristliku kooliga, teadis Jeesus väga täpselt,
kui palju see maksab ja kui palju see nõuab.
Ta ei kutsu kedagi tegema midagi, mida Ta pole valmis kavandanud.
Kui me seda mõistsime ja sellesse uskuma hakkasime,
et raha kuulub ka paketti,
sest Jeesusel on kontroll kõige - ka raha üle
ja Ta teab, et sina ja mina vajame raha,
siis me elu muutus.
See on julgustav sõnum, mida tahame jagada sulle ja kõigile.
Jeesuse järgimine ei tähenda seda, et siis pead ilma hakkama saama.
Jeesuse järgimine tähendab seda, et sul on uus hoolekandja.
Tema, kes on taevane Isa ja kellele kõik kuulub.
Ta kontrollib ja valitseb kõike, mis on taevas ja maa peal.
Ta on hoolitsenud minu ja Joy eest ja kogu meie perekonna eest,
kuigi Joy hakkas hiljem täielikult Issandat järgima.
Õigupoolest on me rahaasjad nüüd palju paremad kui olid siis.
Meie probleem on see, et me ei näe.
Me ei näe seda, mida Issand näeb.
Me ei näe plaane, mis Tal on meie eest hoolitsemise tarvis.
Me ei näe seda, mida Tema on mõelnud.
Kui näeksime Tema silmadega, kui näeksime seda, mida Tema näeb,
kui teaksime seda, mida Tema teab, siis me ei kardaks.
Me ei kardaks üldse, kui näeksime, mida Tema näeb.
Siis avaneksid ka meie silmad ja me mõistaksime,
et jutt on päriselt evangeeliumis ehk rõõmusõnumis.
Vabaduse sõnumist ka vaestele.
Jutt käib rõõmusõnumist
minule, mu perele ja kõikidele, kes võtavad Ta vastu.
Me näeme Tema silmadega,
kui Jumala Sõna hakkab meile avanema.
Kui laseme end Jumala Sõnast sõltuda,
siis need lubadused hakkavad täituma me elus.
See on uskumatu.
See on väga tähis sõnum.
Tunnen liiga paljusid kristlasi,
kellel on juba mitu aastat olnud selge kutsumus;
soov teha midagi enamat Jumalale ja anda oma elust rohkem Jumalale,
aga nad ikkagi ei julge raha pärast.
Ometi sisaldab Jumala plaan ka kogu hoolekannet.
Kui mõistsime seda ja julgesime uskuda enamat,
siis sündis meile tohutuid imesid.
Jumal on hoolitsenud me eest paremini kui lihtsalt hästi.
See muidugi ei tähenda seda, et vedeleme lihtsalt diivanil
ja ootame, et Jumal kõik ära teeb.
Me oleme teinud tööd ja töö ise on õnnistus.
Kui raha läheb Jumalast ettepoole, siis Jumala plaan ei saa teoks.
See on väga kurb.
Seetõttu tahan vabastada meid kõiki ja ka sind
valest hirmust ja päris valest,
et pead panema raha Jumalast ettepoole.
Ei. Jeesus ütleb: "Otsi esmalt mind
ja kõike muud antakse sulle pealekauba."
Kõike.
Siin on rohkem küsimus südame hoiakus.
On nii imeline, et saan panna Tema esikohale.
Küsimus pole selles, et kõik tuleb maha müüa.
Tuleb panna Jeesus esikohale ja otsida esmalt Teda.
Aamen.
Palvetame koos sinuga.
Tahame nüüd palvetada ja kuulutada palves vabadust.
Vabadust meile kõigile.
Tänu Issand, et Sul on imeline plaan ja kutsumus igaühele.
Tänu Issand, et Sina hoolitsed meie eest.
Sina, Jumal, täidad kõik meie vajadused
oma rikkust mööda Jeesuses Kristuses.
Tänu Jeesus, et saame kuulutada vabadust kõigile.
Vabadust otsida Sind ja elada Sulle ilma kompromisse tegemata.
Tänu Issand, et elu koos Sinuga on täiuslikult vaba ja imeline.
Selles on rahu ja see on ülikülluslik elu.
Tänu Issand, et Sa õnnistad igaühte ja vabastad kõigist hirmudest.
Vabastad ahelatest, muredest ja vaevadest nii,
et võime olla vabad ja järgida Sind kogu südamest.
Tänu Issand, et võime olla koos Sinu palge ees.
Issand, pole olemas ühtegi kohta, mis oleks parem.
Tänu Sulle, imeline Issand!
Tänu Issand, et elu Sinuga on parim elu.
Issand, tänan, et saame veeta aega Sinu palge ees,
lihtsalt lõõgastuda
ja lasta Su armastusel voolata me eludesse.
Issand, aitäh, et see, mida tahad tuua me ellu,
on valgus, rahu ja headus.
Issand, Sa oled valguste Isa ja Sinus pole mingit pimedust.
Siin, Sinu armastuse paistel, me süda rahuneb.
Kogu me sisemus täitub turvatundega.
Igasugune hirm ja ebakindlus saab sulada ära
ja me saame lihtsalt olla siin.
Issand, see on nii vägev,
et Sa tõesti julgustad meid veetma aega koos Sinuga.
Sa ütled, et me saame elada Sinu hoonetes,
saame püsida Sinus ja Sa tuletad meile meelde,
et me elame Sinus.
Issand, me ei pea käima sisse ja välja,
vaid me võime olla Sinus, elada Sinus ja hingata Sinus.
See on maalima parim koht.
Issand, tahan tänada Sind praegusel hetkel,
et Sa tõesti hoolitsed me eest.
See on tõesti tõsi, et Sa hoolitsed me eest.
Sa täidad kõik me vajadused.
Tänu Issand, et Sa tead praegusel hetkel
iga vaataja kõiki vajadusi.
Issand, olgu see vajadus leida tööd või muud majanduslikku abi -
Sa tead kõiki me vajadusi.
Tänan, Issand, et inglid hakkavad tegutsema just praegu;
nad hakkavad mõjutama ja tooma esile imesid.
Sinu taevaseid vastuseid ja plaane igaühe eludesse.
Issand, me oleme täiesti avatud Su palge ees
ja Taevas on avatud.
Tänu Issand,
et Taevas saab täita me elud Sinu headusega Jeesuse nimel.
Su rikkus saab tõesti tulla ja tabada igaühe elu.
Jeesuse nimel, tänu Issand!
Tänu Issand, et tood oma headust. Sa tood oma headust Jeesuse nimel.
Su headus saab tungida ja tulla me ellu.
See saab tulla me eludes konkreetselt esile Jeesuse nimel.
Tänu Issand, et saame kuulutada kõigile ka julgust.
Tänu, Püha Vaim,
et kinnitad kutset, mis sul kellegi jaoks on.
Tänu, et annad julguse ja usu tegutsema hakkamiseks.
Tänu Issand, et teame enamasti ette ainult esimest sammu,
aga aitäh, et piisab selle astumisest.
Me kuulutame: tulgu julguse ja vabaduse Vaim
igaühele, kes tahab hakata Jeesust järgima.
Kadugu kõik takistused Jeesuse nimel.
Tunnen, et Issand tahab öelda kõigile meile:
"Ära karda! Ära karda midagi.
Ära karda kedagi, sest mina olen tõesti koos sinuga.
Usu vaid."
Tänu, Issand, et saame julgelt astuda neid ususamme
ja järgneda Sulle üks samm korraga.
See kannab. Aamen.
Aitäh kõigile toetuse, palvesoovide- ja vastuste eest!
Kui soovid rohkem teada me töö kohta,
külasta me kodulehekülge: www.kristillinenkoulu.org
Sealt võib tellida neid raamatuid, millest on ilmunud just uusim.
"Innustav usk."
Kui vajad usukinnitust, võib see raamat aidata.
Oleme rääkinud täna rahast.
Parim viis seda kasutada on investeerida see Jumalariiki,
mille vägev osa on ka TV7.
Kui soovid toetada TV7 tööd, võid helistada numbrile 900 1777.
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Ole õnnistatud Jeesuse nimel.
Aamen.
Arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin